Δαφνί Αττικής

Το Δαφνί είναι περιοχή της Δυτικής Αθήνας με ιδιαίτερο φυσικό κάλλος, που διοικητικά υπάγεται στο Δήμο Χαϊδαρίου. 
Χαρακτηρίζεται από την παρουσία του τοπικού άλσους καθώς και από τη Μονή Δαφνίου, η οποία είναι πολύ πιθανό να έχει χτισθεί πάνω από το αρχαίο Ιερό του Δαφναίου ή Δαφνίου Απόλλωνα, ένα από τα πιο γνωστά αξιοθέατα της Αθήνας. Εντός του άλσους είχε διαμορφωθεί παλαιότερα (1954) ένα τουριστικό περίπτερο με τη σύμπραξη του ΕΟΤ και της Ελληνική Περιηγητικής Λέσχης, στο οποίο λάμβανε χώρα κάθε Σεπτέμβριο και επί σειρά ετών, η Γιορτή του Κρασιού, που καταργήθηκε στις αρχές της δεκαετίας του '90.
Η γιορτή κατά την οποία συνδυαζόταν η Λαογραφία με την παράδοση, συγκέντρωνε πλήθος επισκεπτών από όλα τα μέρη της Ελλάδας αλλά και από το εξωτερικό.
Στην περιοχή του Δαφνίου στεγάζονται οι εγκαταστάσεις του Ψυχιατρικού Νοσοκομείου Αττικής που ιδρύθηκε στα 1925.

Πηγές


Παραπομπές

Κατηγορία:Χαϊδάρι
Κατηγορία:Δυτικός Τομέας Αθηνών
Κατηγορία:Αξιοθέατα στην Ελλάδα
Κατηγορία:Πάρκα της Αττικής